Øyvind Osmo Eriksen
Store norske leksikon,Kunst og estetikk,Film, TV og teater,Norske regissører og scenografer
Øyvind Osmo Eriksen er en norsk teateregissør og komponist som i 2007 fikk Heddaprisen for sin tolkning av Ibsens Gengangere (Hålogaland Teater 2006). Han er utdannet regissør ved Kunsthøgskolen i Oslo (2001–2005).
Eriksen debuterte i 2005 med August Strindbergs Kreditorer ved Nationaltheatret. Senere har han blant annet satt opp barneforestillinger som Astrid Lindgrens Mio, min Mio ved Hålogaland Teater (2006), Glenn Beldens Betre utan ball for Det Norske Teatret (2007) og H. C. Andersens Nattergalen for Rogaland Teater (2012). Betre utan ball, som Eriksen i tillegg til å regissere også skrev egen musikk til, mottok Heddaprisen for beste barne- og ungdomsforestilling i 2007.I 2011 regisserte han Jon Fosses Namnet for Det Norske Teatret, og i 2012 hadde han regi på Ludvig Holbergs Jeppe på Bjerget ved Trøndelag Teater.Eriksen har selv skrevet musikk til de fleste av sine oppsetninger. Som komponist har han dessuten flere ganger samarbeidet med danseteaterkompaniet Haagenschmagen. Les mer i Store norske leksikon norsk teaterhistorie Eksterne lenker: Sceneweb om Øyvind Osmo Eriksen